യുവതിയെ കാറിടിച്ച് പരിക്കേല്പ്പിച്ചെന്നു പരാതി ഒറ്റപ്പാലം: യുവതിയെ കാറിടിച്ച് പരിക്കേല്പ്പിച്ചതായ പരാതിയില് പോലീസ് അന്വേഷണം തുടങ്ങി. വാണിയംകുളം മാന്നന്നൂര് റോഡ് ജംഗ്ഷനില് യുവതിയെ കാറിടിച്ച് പരിക്കേല്പ്പിച്ചുവെന്നാണ് പരാതി. വാണിയംകുളം ചെറുകാട്ടുപുലം സ്വദേശിനിക്കാണ് പരിക്കേറ്റത്. ഇവരുടെ പരാതിയില് കോതയൂര് സ്വദേശിക്കെതിരേ വധശ്രമത്തിന് കേസെടുത്തിരുന്നു. ഞായറാഴ്ച ഉച്ചയ്ക്ക് രണ്ടുമണിയോടെയാണ് സംഭവം. വാണിയംകുളത്ത് ബസ്സിറങ്ങി ചെറുകാട്ടുപുലത്തേക്ക് നടന്നുപോകുന്നതിനിടെ കാറിടിച്ചുവീഴ്ത്തിയെന്നാണ് പരാതിയില് പറയുന്നത്. പരിക്കേറ്റ യുവതിയെ യുവാവുതന്നെ കാറില് കൊണ്ടുപോയി താലൂക്കാശുപത്രിക്ക് സമീപം ഇറക്കിവിട്ടു. മൂക്കിനും ഇടതുകാലിനും പരിക്കേറ്റ യുവതി ആശുപത്രിയില് ചികിത്സതേടി. വീടുനിര്മാണവുമായി ബന്ധപ്പെട്ട് യുവാവിന് ഒരുലക്ഷം രൂപയോളം നല്കാനുണ്ടെന്നും ഇതിന്റെപേരിലുണ്ടായ തര്ക്കമാണ് അപായപ്പെടുത്തലില് കലാശിച്ചതെന്നും ഒറ്റപ്പാലം പോലീസ് പറയുന്നു. യുവാവിനെ കണ്ടെത്താന് അന്വേഷണം തുടങ്ങിയതായി ഒറ്റപ്പാലം എസ്എച്ച്ഒ വി. ബാബുരാജന് പറഞ്ഞു.